2015 yil 31 dekabr kuni soat 10:00 da Surxondaryo viloyati Sariosiyo tumanidagi «N» harbiy qism tomonidan Muruvvat uyida Yangi yil tadbiri o‘tkazildi. Bayram o‘tkazishdan oldin uch kun mobaynida 20 dan oshiq askar va zobitlar Muruvvat uyi hududida obodonlashtirish ishlarini olib bordi. Bayram kunida esa harbiy qism tomonidan bayram dasturxoni tuzalib osh damlab berildi. Bundan tashqari, har bir nogironga bir donadan choyshab to‘plami taqdim etildi. Bayram tadbirida Qorbobo, Qorqizlar hamda tuman hokimligi Madaniyat va sport ishlari bo‘limiga qarashli ansambl ishtirok etdi. Shu kuni homiylar tomonidan turli xil sovg‘a va boshqa turdagi 6 million so‘mlik homiylik yordami ko‘rsatildi. Sariosiyo tumanidagi «Farhod» muruvvat uyida hozirgi kunda 194 nafar birinchi va ikkinchi guruh nogironlari istiqomat qiladi.